PRITARTA

 Trakų rajono savivaldybės administracijos direktoriaus

 2022 m. balandžio 15 d. įsakymu Nr. P2E-409

 PATVIRTINTA

 Trakų r. Rūdiškių gimnazijos direktoriaus

 2022 m. balandžio 15 d. įsakymu Nr. OV-42

**TRAKŲ R. RŪDIŠKIŲ GIMNAZIJOS**

**2022**–**2024 METŲ STRATEGINIS PLANAS**

**Rūdiškės**

**ĮVADAS**

Rengdama Trakų r. Rūdiškių gimnazijos (toliau – Rūdiškių gimnazijos) 2022–2024 metų strateginį planą (toliau Strateginis planas), gimnazijos bendruomenė įvertino esamą padėtį atsižvelgdama į visų vietos bendruomenės narių (mokytojų, mokinių, jų tėvų, seniūnijos gyventojų, kitų teritorijoje veikiančių įstaigų, įmonių) su gimnazijos veikla susijusius poreikius ir lūkesčius. Telkiant bendruomenę ir atliepiant švietimui keliamus reikalavimus, planuojant pokyčius, sprendžiant problemas, racionaliai valdant gimnazijos finansinius ir žmogiškuosius resursus, numatyta gimnazijos raidos kryptis ir prioritetai, išsikelti tikslai, numatyti uždaviniai ir priemonės.

Strateginį planą rengė gimnazijos direktoriaus 2021 m. gegužės 17 d. įsakymu Nr. OV-46 „Dėl 2022–2024 m. strateginio plano sudarymo darbo grupės skyrimo“ sudaryta darbo grupė. Planas parengtas vadovaujantis pagrindiniais Lietuvos Respublikos švietimo dokumentais[[1]](#footnote-1), strateginiu savivaldybės plėtros planu[[2]](#footnote-2), remiantis Rūdiškių gimnazijos veiklos kokybės įsivertinimo išvadomis[[3]](#footnote-3), SSGG analize ir gimnazijos bendruomenės narių siūlymais bei rekomendacijomis.Rengiant strateginį planą atsižvelgta į esamą situaciją ir turimus finansinius bei žmogiškuosius resursus; visuomenės poreikius besikeičiančioje socialinėje ir kultūrinėje aplinkoje; daugiatautiškumo aspektą.Laikytasi kokybės, tradicijų puoselėjimo, viešumo, prieinamumo, kūrybiškumo, atvirumo ir duomenų pagrįstumo principų[[4]](#footnote-4)

**I SKYRIUS**

**2017**–**2021 m. STRATEGINIO PLANO ĮGYVENDINIMO VEIKSMINGUMO ANALIZĖ**

2017–2021 metų Rūdiškių gimnazijos strateginiame plane buvo numatytas tikslas ir 5 įgyvendinimo uždaviniai.

Tikslas: Modernios, mokymą(si) skatinančios aplinkos kūrimas, nuosekliai ir efektyviai tobulinant ugdymo kokybę, formuojant gimnazijos kultūrą.

Uždaviniai:

1. Puoselėti gimnazijos tradicijas ugdant pilietiškai sąmoningą, atsakingą ir tolerantišką asmenybę, stiprinti jaunųjų lyderių ugdymą.
2. Kurti ir plėtoti gimnazijos edukacines aplinkas.
3. Modernizuoti ugdymo(si) procesą, kuris užtikrintų teikiamų paslaugų kokybę ir įvairovę, skatintų kurti ugdomąsias erdves, įsitraukti į projektinę veiklą.
4. Tobulinti pamokos vadybą.
5. Stiprinti bendruomenės narių bendradarbiavimą su šalies ir užsienio ugdymo įstaigomis, kitomis įstaigomis, organizacijomis, skatinti gerosios patirties sklaidą.

Tikslui ir uždaviniams pasiekti buvo numatytos 32 priemonės, įgyvendintos 31.

2017-2021 metais bendri susitarimai dėl gimnazijos tradicijų ugdymo ir puoselėjimo ugdant pilietiškai sąmoningą, atsakingą ir tolerantišką asmenybęaptarti Mokytojų tarybos posėdžiuose, metodinėse grupėse ir pristatyti metodinėje taryboje ir Gimnazijos taryboje. Gimnazijos veiklos plano kūrimo grupė ir klasių vadovai planavo pilietiškumo ugdymo veiklas. Tradicijų puoselėjimas ir naujų kūrimas akcentuotas gimnazijos veiklose, neformaliuosiuose užsiėmimuose, klasių iniciatyvose.90% mokinių aktyviai ir atsakingai dalyvavo gimnazijos renginiuose ir veiklose, inicijavo naujas. Vadovautasi pilietinės kultūros principais: atsakomybe, tolerancija, kritiškumu ir dalyvavimu. Pripažintas kiekvienos kultūros išskirtinumas, vertinami skirtingi požiūriai. Gimnazijos kultūrą formuojančios veiklos pristatytos Mokytojų taryboje (Veiklos plano ataskaitos), gimnazijos tinklapyje, metraštyje, rajono ir šalies spaudoje, 2017–2020 m. Vadovo veiklos ataskaitose. Gimnazijos savita kultūra, tautiškumas ir tapatumas, mokinių pilietiškumas ir tolerancija buvo ugdomi dalyvaujant įvairiuose projektuose, programose:„Gyvenu laisvai!“, ,,Padrąsinti. Įkvėpti. Palaikyti“, „Kalbamės apie holokaustą mokykloje“, „Žydų alėja“; „Tapatybės kodas – kalba“, „Jaunimo mainai. Mes ir jie“.

 Gimnazijoje sustiprintas jaunųjų lyderių ugdymas, suaktyvinta mokinių savivalda: savivaldos atstovai dalyvauja gimnazijos veiklos planavime bei įsivertinime, teikia daugiau idėjų bei siūlymų siekiant pagerinti gimnazijoje vykdomų veiklų inovatyvumą ir kokybę. Suformuota naujos sudėties Mokinių taryba, inicijuoti ir įgyvendinti projektai ir veiklos: rajono jaunimo projektas „Pelėdos“, „Veiksmo penktadieniai“, rajono jaunimo iniciatyva „Čiotkai“, Kalėdų dvasios renginiai, iniciatyva „Tapk savo herojumi“, bendruomenės kūrybinės dirbtuvės „Active Citizens community workshop‘as“. Gimnazijos Mokinių tarybos atstovai dalyvauja Trakų r. savivaldybės Jaunimo reikalų taryboje. Aktyvesnė mokytojų ir mokinių veikla Gimnazijos taryboje. Gimnazijos savivaldos iniciatyvos ir veiklos atsispindi Veiklos plano ataskaitose, Vadovo veiklos ataskaitose, Gimnazijos tarybos protokoluose, gimnazijos tinklapyje, metraštyje, rajono ir šalies spaudoje.

Mokytojai ir vadovai, kiti specialistai siekdami ugdymo kokybės tobulino kvalifikaciją ir savo kompetencijas ne mažiau kaip 5 dienas per metus nuotoliniu ir kontaktiniu būdu. Dauguma gimnazijos pedagogų dalyvavo šiuose seminaruose ir mokymuose: „Kaip mokytojams efektyviai bendradarbiauti su tėvais ir mokytojais“ (2017), „Skaitmeniniai produktai sėkmingai vaikų ateičiai“ (2017), „Išmaniųjų telefonų, planšetinių kompiuterių panaudojimas pamokose“ (2017), „Tyrinėjimo menas: partnerystės kuriančioms mokykloms“ (2016-2018), „Mąstau, veikiu – mokausi“ (2017–2020), pedagogų profesinė refleksija (supervizijos) (2019–2020 m.), skaitmeninių kompetencijų tobulinimas nuotoliniu būdu (2020–2021), „Ugdymo proceso individualizavimas ir diferencijavimas“ (2020), „Šiuolaikinės pamokos vadybos elementai. Kaip motyvuoti ir padaryti nuotolinį mokymąsi patrauklesniu“ (2021), „Skaitmeninis raštingumas: informacijos valdymas, komunikavimas ir skaitmeninio turinio kūrimas“ (2021). Įgytos kvalifikacijos buvo pristatytos gimnazijos bendruomenei, taikomos ugdymo procese.

Sukurtos ir mokinių poreikiams pritaikytos gimnazijos erdvės: įrengta pradinių klasių gamtamokslinė laboratorija, atliktas daugumos pradinių klasių ir keleto dalykų kabinetų remontas, bibliotekos kapitalinis remontas, atnaujinta įranga, baldai, įrengtos gimnazijos muziejaus patalpos, valgykloje sukurta estetiška ir funkcionali erdvė. 2017 m. gimnazijoje pradėjo veiklą Vaikų dienos centras, tam buvo įrengtos 3 patalpos. Atnaujintas technologijų kabinetas pritaikytas mitybos programos vykdymui. 2020 m. gimnazijos muziejuje buvo baigti remonto bei įrengimo darbai. Įgyvendinant „Gerųjų darbų“ akcijas praturtinta biblioteka. Mokinių ir mokytojų iniciatyva sukurta edukacinė erdvė gimnazijos lauko teritorijoje – „Medžių ir krūmų indentifikavimas“. Praplėsti gimnazijos stadiono bėgimo takai, įrengtos dviejų lauko treniruoklių zonos, vaikų žaidimo ir poilsio erdvės gimnazijos kiemelyje.

Siekiant modernizuoti ugdymo procesą, taikomos įvairios mokinių pasiekimų, įgūdžių ir poreikių diagnozavimo metodikos, gauti rezultatai sėkmingai naudojami ugdymo procese. Pateiktos paraiškos savivaldybės ir nacionalinio lygmens projektams, jie sėkmingai įgyvendinti: respublikinis MO ir Britų tarybos projektas ,,Vizualinio mąstymo mainai mene“ (dalyvavo 6, 7, II ir III a kl. mokiniai); 2) savivaldybės neformaliojo vaikų švietimo projektas ,,Sveikatos keliu ženkime kartu” (pradinių klasių mokiniai, VDC lankytojai); 3) savivaldybės neformaliojo vaikų švietimo projektas ,,Kurk, tyrinėk, eksperimentuok“ (pradinių klasių mokiniai, VDC lankytojai); 4) tarptautinis projektas ,,Life-Link Friendship Schools: Care for Yourself, Care for Others and Care for Nature“ (IV a ir II a kl. mokiniai); 5) respublikinis projektas ,,Įvairiatautės kultūros glėbyje“, organizuotas ir finansuotas LR Tautinių mažumų departamento (6 a kl.); 6) Trakų r. sav. Jaunimo projektų konkursas – projektas „Žydų alėja“ (IV a kl. mokiniai).

Neformaliojo švietimo programos įgyvendinamos pagal galimybes ir turimus žmogiškuosius išteklius. Klasių vadovai efektyviau planuoja veiklas, labiau bendradarbiauja tarpusavyje, 1–8, I–IV klasių mokiniai sėkmingai įsitraukė į pažintines veiklas pagal Kultūros paso programą. Įdiegta OLWEUS programos kokybės užtikrinimo sistema ir gautas OPKUS programos sertifikatas. OLWEUS kasmetės apklausos duomenimis, nuo 2015 iki 2020 metų patyčių sumažėjo 70 procentų. Įvykdytos prevencinės programos: pradinių klasių mokytojai įgyvendino prevencinį projektą „Obuolio draugai“, dalyvavo Vaiko emocijų išraiškos kontrolės (VEIK) ugdymo programoje. Ugdomosios veiklos organizuotos orientuojantis į brandžios ir atsakingos asmenybės ugdymą. Mokiniai aktyviai dalyvauja socialinėje-pilietinėje veikloje, plėtojama savanorystė. Ugdymas karjerai vykdomas integruojant profesinį informavimą į dalykų ugdymo turinį, klasių vadovų veiklą, neformalųjį švietimą.

Tobulinta pamokos vadyba. Individualios pažangos matavimo įrankiai aptarti metodinėse grupėse ir pristatyti Metodinėje taryboje. Individualią pažangą stebi klasių vadovai, dalykų mokytojai. Metodinėse grupėse aptartas individualios pažangos matavimas. Patobulinta pamokos vadyba: tikslingiau formuluojamas pamokos uždavinys, nuosekliau diferencijuojama ir individualizuojama, vertinant atsižvelgiama į mokinių asmeninę pažangą, mokymosi stilių ir individualius poreikius; tikslingiau ir efektyviau naudojamasi gimnazijos teritorija, modernizuojamas ugdymo procesas, kuriamos edukacinės gimnazijos erdvės; mokytojai nuolat kelia kvalifikaciją, vyksta metodinė gerosios patirties sklaida, tobulinamas ugdymosi procesas. Diegiant naujus pažangius ugdymo metodus, 30 proc. ugdymo turinio veiklų organizuojama netradicinėje aplinkoje. Siekiant sumažinti mokinių mokymosi krūvį sukurta Namų darbų derinimo tvarka. Visgi 2021 m. atliktas tyrimas ,,Mokymosi krūvio įtaka mokymosi motyvacijai“ parodė, kad dar sunkiai sekasi derinti užduodamų namų darbų apimtis. Kiekvienais metais 40–50 proc. mokinių dalyvauja varžybose, konkursuose, olimpiadose, projektuose. 15–20 proc. mokinių užima prizines vietas rajone, respublikoje. Sukurti sėkmės modeliai, jais dalijamasi su gimnazijos, rajono, respublikos mokytojais. Mokytojai atviri gimnazijos bendruomenei, pasitiki savimi.

Sustiprintas bendruomenės narių bendradarbiavimas su šalies ir užsienio ugdymo įstaigomis, kitomis įstaigomis, organizacijomis: įgyvendintas jaunimo mainų projektas „Lietuvos – Lenkijos jaunoji kompanija“, mokiniai dalyvavo jaunimo mainų programoje Estijoje „Marketing and Freelancing for YOU(th)“; tarptautinio projekto ,,Youth Inspires Politics“ jaunimo susitikime Briuselyje. Gimnazijos metodinė taryba bendradarbiavo su Onuškio Donato Malinausko gimnazijos Metodine taryba, mokytojaipasidalijo patirtimi apie asmeninės pažangos fiksavimą ir projektinę veiklą. 2017–2021 m. 30% mokytojų dalyvavo metodinės, projektinės veiklos pristatymuose Trakų r. Švietimo skyriaus organizuojamose metodinėse dienose, projektų konkursuose, 10 % mokytojų gerąja patirtimi dalijosi rajoninėse ir respublikinėse konferencijose. 2019 m. gimnazijoje organizuota respublikinė metodinė-praktinė konferencija ,,Šiuolaikinės mokyklos iššūkiai ugdytiniams ir ugdytojams“. Aktyvaus bendradarbiavimo su VŠĮ amatų mokykla ,,Sodžiaus meistrai“ nevyko, bet pasirinkta alternatyvi veikla: aktyviai bendradarbiaudami su Trakų krašto tradicinių amatų centru, Rūdiškių gimnazijos 5–8 klasių mokiniai 2017–2021 m. įsitraukė į NVŠ programos ,,Gyva pažintis su tradiciniu amatu“ veiklas. Per šiuos 5 metus pasirašyta ir revizuota 20 bendradarbiavimo sutarčių.

**II SKYRIUS**

**SITUACIJOS ANALIZĖ**

**1. RŪDIŠKIŲ GIMNAZIJOS PRISTATYMAS**

Trakų r. savivaldybės tarybos 2009 m. liepos 30 dienos Nr. S1-236 sprendimu Trakų r. Rūdiškių vidurinės mokyklos pagrindu įsteigta Trakų r. Rūdiškių gimnazija. Remiantis Trakų r. savivaldybės tarybos 2012 m. sausio 26 d. sprendimu Nr. S1-10 dėl mokyklų reorganizavimo, vidaus struktūros pertvarkymo 2012–2015 metų bendrojo plano, patvirtinta, kad Trakų r. Rūdiškių gimnazija išlieka be struktūrinių pokyčių.

Ugdymas gimnazijoje nuo 2019 m. vykdomas lietuvių kalba. Ugdymo procesas organizuojamas pagal Lietuvos bendrojo lavinimo mokyklų bendruosius planus, mokytojai ugdo mokinių vertybines orientacijas, padeda įsisavinti žinių visuomenei būdingą informacinę kultūrą ir informacinį raštingumą, užtikrinti valstybinės kalbos, užsienio kalbų ir gimtosios kalbos mokėjimą, ugdyti socialinę kompetenciją, savarankiškumą ir sveikos gyvensenos įgūdžius. Gimnazijoje siekiama užtikrinti aukštą ugdymo kokybę, mokiniai nuolat dalyvauja NMPP, PUPP, analizuoja patikrinimų ir VBE rezultatus. Lyginant 2018 m. ir 2019 m. pasiekimų rezultatus aiškėja, kad 6 klasės matematikos vidurkis mažėja (2018 m.– 53,7%, 2019 m.– 49,7 %), skaitymo ir rašymo taip pat (2018 m. – 61,4 proc., 2019 m. – 54,5 proc.; rašymo 2018 m. – 61,1 proc., 2019 m. – 54,4 proc.), nors šie vidurkiai yra šiek tiek didesni už šalies vidurkius. 8 klasės mokinių NMPP matematikos pasiekimai 2018 m. truputėlį yra mažesni už šalies (gimnazijos vidurkis 43,9 proc., o šalies 44,8 proc., gamtos mokslų yra didesni (gimnazijos 58,4 proc., šalies – 47,7 proc.). 2020 m. ir 2021 m. NMPP gimnazijos ataskaitos duomenimis, tyrime dalyvavusių 4, 6 ir 8 klasių mokinių tiek skaitymo (54,5 proc.; 63 proc.; 64 proc.;), tiek matematikos (49,7 proc.; 39 proc.; 49,2 proc.;), tiek gamtos mokslų (60,8 proc.; 49 proc.) pasiekimai neviršija 70 proc. surinktų taškų vidurkio, o matematikos 50 proc. Tai atitinka patenkinamą ir žemesnįjį pagrindinį lygį. Lyginant 2019 m. ir 2021 m. PUPP-o rezultatus aiškėja, kad vyrauja pagrindinio lygio pasiekimai: lietuvių kalba ir literatūra – 78 proc., matematika – 48 proc.; 2019 m. daugiau mokinių buvo pasiekę aukštesnįjį lygį (lietuvių k. buvo 23,5 proc., matematikos – 12 proc., 2021 lietuvių – 0 proc., matematikos – 9 proc.), nepasiektas matematikos lygis – 17 proc.). Geriausiai išlaikomi užsienio kalbų (anglų ir rusų) brandos egzaminai, nes 2020 m. viršija šalies vidurkį, gerai laikomi lietuvių kalbos ir literatūros VBE, informacinių technologijų VBE (2021 m. viršija rajono vidurkį), prasčiau matematikos ir gamtos mokslų, istorijos VBE. Gimnazijos abiturientų, siekiančių universitetinio ir neuniversitetinio išsilavinimo, procentinė dalis yra didelė, kinta nežymiai: 2019 m. siekė 84 proc., 2020 metais siekė 73 proc., o 2021 metais – 80 proc. gimnaziją baigusių mokinių.

Gimnazijoje dirba aukštos kvalifikacijos kompetentingi pedagogai – iš viso 34 mokytojai: 1 mokytojas ekspertas, 12 mokytojų metodininkų, 19 vyresniųjų mokytojų, 2 mokytojai. Gimnazijoje patvirtintas atestacijos programa, ja vadovaujantis siekiama tobulinti profesines bei vadybines kompetencijas. Mokytojų kvalifikacijos tobulinimas vykdomas kryptingai, pagal gimnazijos prioritetus.

Gimnazija yra demokratiška, naujovėms bei kaitai atvira švietimo institucija, besimokanti organizacija: gimnazijos pedagogai aktyviai dalyvauja šalies projektuose, kurie skatina tobulinti turimas kompetencijas ir įgyti naujų. Įgyvendinti, vykdyti ir tęsiami šie projektai: LR Tautinių mažumų departamento kultūros projektas „Įvairiatautės kultūros glėbyje“ (2019–2020), Jaunimo projektas „Žydų alėja“ (2019–2021), Trakų r. sav. neformaliojo vaikų švietimo projektas „Sveikatos keliu ženkime kartu“ (2020), Modernaus meno muziejaus ir Britų tarybos projektas ,,Vizualinio mąstymo mainai mene“ (2020), Nacionalinės švietimo agentūros ir Britų tarybos projektas „Mąstau, veikiu – mokausi“ (2018–2020), „Padrąsinti. Įkvėpti. Palaikyti“ (2019), Valstybės pažinimo centro ir Ugdymo plėtotės centro nacionalinis projektas „Pažink valstybę“ (2017, 2018), Lietuvos mokinių neformaliojo švietimo centro projektas „Neformaliojo vaikų švietimo paslaugų plėtra“ (2017–2018), Pilietinės visuomenės instituto projektas „Kuriame Respubliką“ (2017), „Pilietiškumo, demokratijos ir teisės programų centro projektas ,,Gyvenu laisvai“ (2017), Britų tarybos, asociacijos „Kūrybinės jungtys“ ir Ugdymo plėtotės centro projektas „Tyrinėjimo menas: partnerystės kuriančioms mokykloms“ (2016-2021), Tarptautinis projektas DofE (2015–2019), Smurto ir patyčių prevencijos projektas OLWEUS (2017), OPKUS (2018-2021), Jaunimo projektas ,,Mes galim keisti“ (2018), Lietuvos vaikų ir jaunimo centro projektas ,,Darni mokykla“ (2018–2020), Trakų r. savivaldybės neformaliojo vaikų švietimo projektai ,,Kurk, tyrinėk, eksperimentuok“, ,,Sveikatos keliu ženkime kartu“ (2020), Šeimos santykių instituto prevencinė programa VEIK (2018–2021), Švietimo, mokslo ir sporto ministerijos programa ,,Obuolio draugai“ (2017–2012) ir kiti. Įdiegta internetinė platforma ,,Patyčių dėžutė“ (2020). Dalyvaudami šiuose projektuose mokiniai ugdosi socialinę, pilietiškumo, kūrybiškumo, kultūrinę, skaitmeninę kompetencijas, aktyviai dalyvauja gimnazijos, miesto, rajono bendruomenės ir šalies jaunimo organizacijų veiklose.

Remdamiesi įgyta patirtimi, mokytojai sėkmingai taiko aktyvius mokymo(si) metodus, informacines komunikacines technologijas, įgytais įrankiais praturtina ugdymo procesą, veda pamokas netradicinėje aplinkoje. Didelį dėmesį skiria pažangos ir pasiekimų vertinimui – taikomi įsivertinimo įrankiai: „Pradinių klasių mokinių pasiekimų įsivertinimo kortelės“, įsivertinimo lentelės vyresniųjų klasių mokiniams. Atkreipiamas dėmesys į mokinio mokymosi stilius, ugdymo procesas individualizuojamas ir diferencijuojamas. Mokiniai sėkmingai dalyvauja projektinėje ir pažintinėje veiklose, ugdosi dalykines ir bendrąsias kompetencijas.

Gimnazijoje nuolat atnaujinamos ugdymo ir poilsio aplinkos: veikia dvi modernios skaityklos, atnaujinta biblioteka, valgykla, modernizuotas technologijų kabinetas, sporto aikštynas, įrengtas muziejus, pradinio ugdymo gamtos laboratorija, įrengiama 3D klasė, sutvarkytos poilsio zonos, veikia kilnojamosios parodos. Gimnazijoje sėkmingai tenkinami mokinių poreikiai. Siūlomas modulių, pasirenkamųjų dalykų bei neformaliojo švietimo programų pasirinkimas. Dažniausiai mokiniai renkasi lietuvių kalbos, matematikos, istorijos ir anglų kalbos modulius. Mokiniai dažniausiai renkasi fizinio ugdymo neformaliojo švietimo programas.

Gimnazijos vaiko gerovės komisija teikia pagalbą mokiniams, mokytojams ir tėvams (globėjams), sprendžia prevencinio darbo klausimus gimnazijoje, rūpinasi specialiųjų poreikių bei gabiųjų mokinių reikmėmis. Siekiant stiprinti gabių vaikų akademinius gebėjimus, kelti mokymosi lygį, mokytojams skiriamos konsultacinės valandos papildomam darbui su mokiniais. Pandemijos padariniams mažinti skiriamos konsultacijos mokiniams, turintiems mokymosi sunkumų. Mokytojo padėjėjos pagal sudarytą grafiką teikia pagalbą specialiųjų poreikių mokiniams. Psichologo užsiėmimus lanko mokiniai, turintys elgesio bei ugdymosi sunkumų. Socialinių problemų turintiems mokiniams teikiama socialinio pedagogo pagalba. Organizuojami individualūs pokalbiai su mokiniais ir jų tėvais. Stebimas socialinės rizikos grupei priklausančių mokinių pamokų lankomumas, elgesys pamokų metu. Socialinės rizikos grupės mokiniai yra įtraukiami į grupinę, projektinę veiklą. Klasės vadovai kryptingai vykdo karjeros planavimo veiklas integruodami jas į klasių valandėles, bendradarbiaudami su Trakų krašto tradicinių amatų centru, dalyvaudami iniciatyvoje „Šok į tėvų klumpes“.

Gimnazijos bibliotekoje sudarytos palankios sąlygos kultūriniam kalbiniam mokinių raštingumui ugdyti. Kasmet bibliotekos fondas papildomas naujais vadovėliais bei grožine literatūra: 2019 m. vadovėlių – 241 egz., grožinės literatūros – 136 egz..; 2020 m. vadovėlių – 136 egz. (iš jų 91 licencija), grožinės literatūros – 31, 2021 m. vadovėlių – 540 egz. (iš jų 75 licencijos), grožinės literatūros – 52 egz. Biblioteka nuolat supažindina lankytojus su leidybos naujovėmis, profesine bei metodine literatūra, spaudos aktualijomis, vykdo projektinę veiklą: „Spalis – bibliotekų mėnuo“, ,,Šiaurės šalių literatūros savaitė“, „Metų knygos rinkimai“, „Nacionalinė bibliotekų savaitė“ , tarptautinis knygų skirtukų mainų projektas „Bookmark Exchange Project – 2021“.

Siekdama prisidėti prie aplinkos taršos mažinimo ir atsinaujinančių energijos išteklių vartojimo nuo 2021 rugpjūčio 16 d. Rūdiškių gimnazija įgyvendina Trakų r. sav. ir LR Aplinkos ministerijos finansuojamą projektą ,,Atsinaujinančių energijos šaltinių panaudojimas visuomeninės ir gyvenamosios paskirties pastatuose“: pradėjo veikti saulės elektrinė.

Gimnazijoje veikia savivaldos institucijos ir darbo grupės, kuriose sėkmingai bendradarbiauja administracija, mokytojai, tėvai ir mokiniai. Jos sklandžiai organizuoja ir įgyvendina gimnazijos veiklą:

1. Gimnazijos taryba.

2. Veiklos plano sudarymo grupė.

3. Ugdymo plano sudarymo grupė.

4. Metodinė taryba.

5. Metodinės grupės.

6. Audito grupė.

7. Strateginio plano sudarymo grupė.

8. Vaiko gerovės komisija.

9. Mokytojų taryba.

10. Mokinių taryba.

Gimnazijoje 2021–2022 m. m. mokosi 307 mokiniai (15 komplektų), iš jų 1–4 klasėse – 116 mokinių, 5–8 kl. – 112 mokinių, I–IV gimnazinėse klasėse – 79 mokiniai.

**2. VIDINĖ ANALIZĖ**

**2.1. Organizacinė struktūra:**

**Gimnazijos administracija –** direktorius, kuris yra skiriamas įstatymų numatyta tvarka ir vykdo Gimnazijos nuostatuose numatytas funkcijas.

Direktoriaus pavaduotojas ugdymui, kuris vykdo Gimnazijos nuostatuose ir pareigybės aprašymuose numatytas funkcijas.

Direktoriaus pavaduotojas ūkio reikalams, kurio veiklą reglamentuoja Gimnazijos nuostatai, pareigybės aprašymas.

**Gimnazijos taryba –** aukščiausia gimnazijos savivaldos institucija, telkianti mokinių, jų tėvų (globėjų) ir pedagogų atstovus svarbiausiems mokyklos veiklos tikslams ir uždaviniams numatyti ir įgyvendinti.

**Mokytojų taryba –** nuolat veikianti gimnazijos savivaldos institucija, skirta pagrindiniams mokytojų, pedagogų profesiniams bei ugdymo klausimams spręsti, kuriai vadovauja gimnazijos direktorius. Mokytojų tarybą sudaro direktorius, direktoriaus pavaduotojai, visi gimnazijoje dirbantys mokytojai, sveikatos priežiūros specialistas, švietimo pagalbą teikiantys specialistai, bibliotekininkas.

**Mokinių taryba –** mokinių savivaldos organas, atstovaujantis mokiniams ir ginantis mokinių teises bei interesus, skatinantis aktyvios, demokratiškos, tolerantiškos, mąstančios, kūrybingos asmenybės ugdymą.

**2.2. Žmogiškieji ištekliai**

Gimnazijoje patvirtinti etatai: 9,5 finansuojami iš mokinio krepšelio lėšų ir 31,5 iš Trakų rajono savivaldybės biudžeto lėšų.

|  |  |  |  |
| --- | --- | --- | --- |
| Mokslo metai | Pedagoginių darbuotojų skaičius | Išsilavinimas | Kvalifikacinė kategorija |
| Aukštasis  | Aukštesnysis  | Vidurinis  | Mokytojas  | Vyr. mokytojas | Metodininkas  | Ekspertas  |
| 2021–2022 | 34 | 34 | – | - | 2 | 12 | 19 | 1 |

**Mokyklos vadovai –** 2.

**Pedagoginiai darbuotojai, teikiantys socialinę, psichologinę, pedagoginę pagalbą –** 2(logopedas/specialusis pedagogas, socialinis pedagogas), 1 psichologas.

**Nepedagoginiai darbuotojai** – 5 (atsako už įstaigos finansinę, ūkinę, administracinę veiklą).

Mokykloje dirba ilgametę darbo patirtį turintys, aktyvūs mokytojai. Dalis mokytojų dalyvauja įvairiuose projektuose.

**Mokiniai –** mokinių skaičius koncentruose:

|  |  |  |  |  |
| --- | --- | --- | --- | --- |
| **Mokslo metai** | **Iš viso** | **1-4 klasėse** | **5- 8 klasėse** | **9- 12 klasėse** |
| 2017–2018 m. m  | 315 | 108 | 105 | 102 |
| 2018–2019 m. m.  | 312 | 116 | 102 | 94 |
| 2019–2020 m. m. | 300 | 120 | 68 | 82 |
| 2020–2021 m. m. | 307 | 128 | 100 | 79 |
| 2021–2022 m. m. | 307 | 116 | 112 | 79 |

(*Mokinių skaičius 2021 m. rugsėjo 1 d.)*

Gimnazijos mokinių skaičius nuolat keitėsi. Pastebimas mokinių mažėjimas dėl gyventojų emigracijos, kitų veiksnių. Rajono švietimo įstaigų tinklo pertvarka mokinių skaičiui įtakos neturi. Mokinių skaičius mažėja visų koncentrų klasėse, nes mažėja bendras gyventojų skaičius. Ypač sumažėjo mokinių skaičius lenkų kalba dėstomose klasėse, 2019–2020 m. m. gimnaziją baigė paskutinė lenkų (gimtąja) kalba mokoma klasė.

SUP mokinių skaičius kinta nežymiai, 2021–2022 m m. gimnazijoje mokosi 21 specialiųjų ugdymo(si) poreikių turintys mokinai.

 **2.3. Mokinių pavėžėjimas.** Gimnazija turi du mokyklinius autobusus, kuriais pavežami į / iš gimnaziją (-os) mokiniai, jie taip pat naudojami mokinių pažintinei, kultūrinei veiklai organizuoti bei vykstama dalyvauti sporto varžybose, mokslo olimpiadose, projektuose.

**Pavežami mokiniai:**

|  |  |  |  |  |
| --- | --- | --- | --- | --- |
| **Mokslo metai** | **Iš viso** | **1-4 klasėse** | **5- 8 klasėse** | **9- 12 klasėse** |
| 2017– 2018 m. m. | 97 | 28 | 41 | 28 |
| 2018– 2019 m. m. | 94 | 31 | 30 | 33 |
| 2019– 2020 m. m. | 89 | 32 | 30 | 27 |
| 2020–2021 m .m. | 86 | 30 | 33 | 23 |
| 2021–2022 m. m. | 82 | 30 | 31 | 21 |

**2.4. Socialiniai remtinų mokinių maitinimas.** Nemokamas maitinimas mokykloje teikiamas pagal Trakų rajono savivaldybės patvirtintą tvarką Socialinės paramos skyriaus sprendimu. 2018–2019 ir 2019–2020 mokslo metais nemokamą maitinamą gaunančių 1–8, I–IV klasių mokinių skaičius sumažėjo (46 mokiniai). Nemokamą maitinimą atsižvelgiant į tėvų pajamas 2021–2022 mokslo metais gauna 37 3–8, I–IV klasių mokiniai (2021 metų gruodžio mėn. duomenys). Neatsižvelgiant į tėvų pajamas nemokami pietūs skirti 1–2 pradinių klasių mokiniams. LR vyriausybės speendimu, visose šalies švietimo įstaigose, gimnazijoje juos gauna 59 1–2 klasių mokiniai.

**2.5. Mokinių pažangumo, pamokų lankomumo kaita 2017–2021 m.**

|  |  |  |  |  |
| --- | --- | --- | --- | --- |
| Metai | Klasės | Mokinių skaičius | Pažangumas, proc. | Lankomumas |
| Praleista pamokų | Tenka vienam mokiniui | Be priežasties praleista pamokų | Tenka vienam mokiniui |
| 2017–2018 | 1–4 | 109 | 100% | 5950 | 80.53 | 1 | 1,4 |
| 5–8 | 151 | 100% | 13987 | 429 |
| III–IV | 56 | 100% | 5511 | 28 |
| 2018–2019 | 1–4 | 117 | 100% | 5239 | 69,07 | 0 | 1,71 |
| 5–10 | 141 | 97% | 12011 | 439 |
| III–IV | 50 | 100% | 4024 | 88 |
| 2019–2020 | 1–4 | 121 | 100% | 4240 | 52,76 | 0 | 1,17 |
| 5–10 | 140 | 97% | 9231 | 299 |
| III–IV | 37 | 100% | 2263 | 52 |
| 2020–2021 | 1–4 | 128 | 100% | 3398 | 27,7 | 0 | 1,18 |
| 5–10 | 151 | 92% | 3957 | 295 |
| IIII–IV | 26 | 92% | 1156 | 69 |

(*Mokinių skaičius rugsėjo 1d.)*

2017–2021 metais nežymiai pablogėjo 5–8, I–II, III–IV klasių pažangumas, lankomumo rodikliai gerėja, mažėja vienam mokiniui tenkantis praleistų pamokų per mokslo metus vidurkis.

**2.6. Mokinių pažangos ir pasiekimų stebėsena.**

Mokykloje kaupiama ir analizuojama apibendrinamojo bei diagnostinio vertinimo informacija. Pusmečių mokinių pažangos ir pasiekimų rezultatai analizuojami Mokytojų tarybos posėdžiuose, priimami nutarimai veiklai tobulinti. Mokslo metų pradžioje ir pabaigoje rekomenduojamas ir atliekamas diagnostinis vertinimas – mokinių pasiekimų patikrinimas. Dalykų mokytojai diagnostinio vertinimo informaciją naudoja mokinių individualios pažangos pamatavimui, tolesnio mokymosi tikslų numatymui. Kuruojantys vadovai, dalykų mokytojai kaupia vertinimo informaciją, metodinėse grupėse analizuoja mokinių pasiekimų patikrinimo rezultatus, jų pokyčius per mokslo metus klasėje, klasių grupėse, numato ugdymo turinio tobulinimo kryptis – priima sprendimus dėl ugdymo turinio, mokymo metodų, užduočių, šaltinių tinkamumo. Nepaisant pakankamai didelių mokyklos vadovybės ir mokytojų pastangų, akivaizdu, kad būtina efektyviau vykdyti mokymo(si) proceso diferencijavimą ir individualizavimą, mokinių pasiekimų analizę ugdymo procese, skatinti kiekvieno mokinio ir mokytojo asmeninę atsakomybę bei kompetenciją.

**2.7. Veiklos planavimas ir įsivertinimas.**

Gimnazijoje siekiama laikytis bendrų susitarimų: visi mokytojai dirba pagal metodinėse grupėse aptartus ir suderintus ilgalaikius planus (naudojama bendra planų kūrimo metodika). Planuojant visą gimnazijos veiklą, vadovaujamasi gimnazijos veiklos prioritetais, kurie išsikeliami atsižvelgiant į gimnazijos įsivertinimo išvadas ir rekomendacijas bei gimnazijos veiklą reglamentuojančius dokumentus. Todėl kasmet vykdomas platusis arba giluminis gimnazijos veiklos kokybės įsivertinimas: apibendrintos įsivertinimų išvados pateikiamos Gimnazijos tarybai, Nacionalinei mokyklų vertinimo agentūrai, rekomendacijomis remiamasi planuojant tolesnę gimnazijos veiklą.

**2.8. Bendradarbiavimas ir tradicijų puoselėjimas.**

Gimnazija bendradarbiauja su rajono, Lietuvos švietimo įstaigomis, palaikomi glaudūs ryšiai su vietos bendruomene.

Gimnazija turi savas tradicijas, kurios puoselėjamos, siekiant nuolat ugdyti mokinių vertybines nuostatas, pilietiškumo jausmą. Kasmet vyksta tradiciniai renginiai: Rugsėjo 1-osios šventė, Europos kalbų diena, Mokytojo diena, kalėdinės akcijos, Sausio 13-oji – Laisvės gynėjų diena, gimnazistų krikštynos, Vasario 16-ajai skirta šventė, Šimtadienis, Šeimos dienai skirtas renginys, Paskutinio skambučio šventė, Mokslo metų pabaigos šventė. Stengiamasi įvairinti organizavimo formas, kviesti mokinių tėvus aktyviau dalyvauti renginiuose, akcijose, projektuose. Plečiamos pamokos erdvės: 2021 m. įsitraukus į projektą ,,Bendradarbiaujančios klasės“ Vasario 16-oji minima organizuojant bendras integruotas pamokas su Alytaus r. Daugų Vlado Mirono gimnazija. 2021 m. bendroje virtualioje pamokoje „Žinutė LAISVĖ“, skirtoje Lietuvos valstybės atkūrimo dienai paminėti dalyvavo III a klasės mokiniai, 2022 m. – 8 a ir 6 b klasių mokiniai.

Informacija apie gimnaziją skelbiama rajoninėje bei respublikinėje spaudoje. Gimnazijos svetainėje <http://www.rudiskiug.trakai.lm.lt/>. Rašomas metraštis, kuriame fiksuojami pagrindiniai mokyklos veiklos momentai.

**3.** **PESTE ANALIZĖ**

**3.1. Politiniai veiksniai.**

Gimnazijos ilgalaikiai strateginiai tikslai orientuojami į Valstybinę švietimo 2013–2022 metų strategiją, Lietuvos pažangos strategiją ,,Lietuva 2030“, Geros mokyklos koncepcijos nuostatas. Gimnazija veiklą grindžia Lietuvos Respublikos Konstitucija, Lietuvos Respublikos Seimo formuojama švietimo politika, įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais ir Trakų rajono savivaldybės tarybos sprendimais, mero potvarkiais, Trakų rajono savivaldybės administracijos direktoriaus, Švietimo, kultūros ir sporto skyriaus vedėjo įsakymais bei kitais teisės aktais. Gimnazijos veiklą reglamentuoja Gimnazijos nuostatai, Metinis veiklos planas, Ugdymo planas, kiti Gimnazijos vidaus tvarkos dokumentai. Manoma, kad gimnazijos ateities veiklai gali turėti įtakos Lietuvos Respublikos Vyriausybės 2021 m. gruodžio 22 d. Nr. 1110 nutarimo „Dėl Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimas, kurio nustatytais kriterijais bus pertvarkomas Trakų r. ugdymo įstaigų tinklas.

**3.2. Ekonominiai veiksniai**.

Gimnazija – biudžetinė įstaiga, kurios steigėja yra Trakų rajono savivaldybė. Pagrindiniai gimnazijos finansavimo šaltiniai – valstybės ir savivaldybės biudžetų lėšos. Gimnazijos veikla yra užtikrinama taip pat pritraukiamomis papildomomis lėšomis, dalyvaujant rajono, šalies, ES projektuose, Gimnazijos bendruomenėje 1,2 proc. skirtomis Gyventojų pajamų mokesčio (GPM) lėšomis, Gimnazijos lėšomis (patalpų nuoma, paslaugų teikimas).

**3.3. Socialiniai-demografiniai veiksniai.**

Mokinių skaičius gimnazijoje nežymiai kinta, nuo 2017–2018 mokslo metų iki 2021–2022 mokslo metų mokinių skaičius sumažėjo atitinkamai nuo 315 iki 307. Stebima Rūdiškių seniūnijos gyventojų skaičiau mažėjimo tendencija (2020 metais gyveno 3694 žmonės, 2021 metais – 3641), konstatuojamas mokinių skaičiaus mažėjimo pavojus.

Pandemijos laikotarpiu, kai vyko nuotolinis ugdymas(is), visi mokiniai patyrė nemažai streso. Didėja mokinių psichologinės pagalbos poreikis.

Pastebima, kad daugėja mokinių, turinčių nepakankamą mokymosi motyvaciją, nebrandžias vertybines nuostatas. Nepakankama tėvų atsakomybė už vaikų mokymą(si) ir elgesį sunkina bendradarbiavimą, mokinių pasiekimų gerėjimą.

**3.4. Technologiniai veiksniai.**

Augantis visuomenės kompiuterinis raštingumas, pandemijos iššūkis daro didelę įtaką gimnazijos veiklai. Mokytojai nuotoliniam mokymui intensyviai naudoja skaitmenines *Microsoft Teams*, *Zoom* aplinkas ir kitas interaktyvias priemones, nuolat tobulina IT kompetencijas. Naudojamas elektroninis dienynas *Tamo* užtikrina tinkamą mokytojų, mokinių ir jų tėvų informavimą. Gimnazijoje įrengtas vienas informacinių technologijų kabinėtas, augantys mokinių ir ugdymo kokybės užtikrinimo poreikiai bei pasiekimų vertinimas IT priemonėmis skatina informacinės įrangos atnaujinimą. Skaitmeniniai poreikiai 2020–2021 m. buvo tenkinami DNR tikslinėmis lėšomis (įsigytos skaitmeninėms mokymo(si) aplinkoms *Eduka.lt* licencijos mokiniams ir mokytojams, atnaujinama kompiuterinė įranga).

Visgi pastebima, kad išmaniosios technologijos ir socialiniai tinklai mažina tiesioginį mokinių bendravimą, skurdina kalbą ir raštingumą, todėl ugdymo procese IT naudojimas derinamas su įprastu mokinių emocinius ir socialinius poreikius atliepiančiomis veiklomis.

**3.5. Edukaciniai veiksniai.**

Lietuvos Respublikos švietimo, mokslo ir sporto ministerija nustato pagrindinius reikalavimus ugdymo turiniui formuoti, reglamentuoja ugdymo proceso organizavimo bendrąją tvarką. Mokytojai, nuolat tobulindami kvalifikaciją ir įgydami naujų kompetencijų, tobulina ugdymo procesą. Ugdymo procese sėkmingai panaudojamos išorinės edukacinės erdvės už Gimnazijos ribų.

**4. SSGG ANALIZĖ**

|  |  |  |
| --- | --- | --- |
|  | **Stipriosios pusės*** Bendroji rūpinimosi mokiniais politika;
* Geri mokinių ugdymosi ir VBE rezultatai;
* Kvalifikuoti specialistai;
* Geras mokyklos mikroklimatas;
* Dirba pagalbos mokiniui specialistai (socialinis pedagogas, specialusis pedagogas-logopedas, psichologas, mokytojo padėjėjai);
* Sudarytos sąlygos mokinių poreikių tenkinimui (suremontuotos gimnazijos patalpos, technologijų kabinetas, sukurtos poilsio zonos);
* Ugdymo procesas planuojamas įtraukiant visus mokytojus;
* Veikia dienos centras;
* Sistemingai atnaujinama mokyklos ugdymosi ir poilsio aplinka;
* Sudarytos tinkamos sąlygos vaikų sportinei veiklai;
* Mokyklos tradicijų puoselėjimas;
* Užtikrintas mokinių pavėžėjimas;
* Projektų organizavimas, dalyvavimas, veiklų pasiūlos plėtra, lėšų pritraukimas;
* Įsitraukimas, aktyvus dalyvavimas miesto kultūros įstaigų veikloje.
 | **Silpnosios pusės*** Mokymosi motyvacijos stoka;
* Nepakankamas dėmesys aukštesniųjų gebėjimų ugdymui pamokose;
* Ugdymo turinio diferencijavimas ir individualizavimas skirtingų poreikių vaikams;
* Dalies tėvų abejingumas vaikų ugdymo rezultatams, gimnazijoje vykdomoms veikloms;
* Gimnazijos lauko erdvių pritaikymas ugdymui;
* Nepakankamai įrengta gamtos mokslų mokymosi erdvė;
* Nepakankamai plėtojami tarpdalykiniai ryšiai ir integracija;
* Tobulintina individualios mokinių pažangos stebėsenos sistema, nepakankamai ugdomi mokinių įsivertinimo gebėjimai.
 |
|  | **Galimybės*** Aktyvesnis bendradarbiavimas su rajono ir respublikos įstaigomis;
* Bendradarbiavimas su miesto bendruomene ir kultūros įstaigomis;
* Materialinės bazės gerinimas ir atnaujinimas;
* Mokytojų motyvavimas, skatinimas už papildomą veiklą;
* Teigiamo gimnazijos įvaizdžio formavimas;
* Pedagoginės-psichologinės pagalbos stiprinimas;
* Integruoti gamtosaugines veiklas į ugdymo procesą;
* Didesnis informacinių ir komunikacinių technologijų panaudojimas ugdymo procese;
* Mokinių motyvacijos kėlimas ir pasiekimų rezultatų gerinimas;
* Individualios mokinių pažangos stebėjimo sistemos tobulinimas;
* Elektros išlaidų mažėjimas pradėjus pilnai veikti saulės energijos elektrinei;
* Efektyvus įvairių projektų ir iniciatyvų teikiamų galimybių išnaudojimas, galimybė dalyvauti tarptautiniuose projektuose.
 | **Grėsmės*** LR švietimo sistemos politikos pokyčiai, pvz., ugdymo įstaigų tinklo optimizavimas;
* Mokinių skaičiaus mažėjimas dėl demografinės situacijos ir gyventojų migracijos;
* Jaunesnių aukštos kvalifikacijos specialistų stygius;
* Covid-19 pandemijos poveikis mokinių pasiekimams ir emocinei sveikatai;
* Mokinių, turinčių mokymosi sunkumų, elgesio ir emocijų sutrikimų, skaičiaus didėjimas;
* Finansinių išlaidų didėjimas (bendrabučio patalpų išlaikymas, priežiūra, saugumo užtikrinimas, komunalinių išlaidų šildymui didėjimas, pavežėjimo (degalų) brangimas, transporto remonto išlaidų didėjimas dėl prastų kelių būklės);
* Stiprėjanti konkurencija tarp atskirų rajono ugdymo įstaigų pritraukiant vaikus.
 |

**5. GIMNAZIJOS FILOSOFIJA, VIZIJA IR MISIJA**

**Filosofija.** Mokytis sau, o mokymą(si) pritaikyti gyvenimo situacijoje.

**Vizija.** Gimnazija, kur asmenine atsakomybe ir pozityviu požiūriu sukurtoje saugioje aplinkoje užtikrinamas kiekvieno bendruomenės nario visokeriopas tobulėjimas.

**Misija.** Ugdyti bendražmogiškas vertybes, bendrąsias ir dalykines kompetencijas; teikti kokybišką pradinį, pagrindinį ir vidurinį išsilavinimą; užtikrinti mokinių, turinčių specialiųjų ugdymosi poreikių, integraciją, racionaliai išnaudojant visus žmogiškuosius ir materialiuosius išteklius; telkti bendruomenę; savo pasiryžimu nuolat mokytis ir tobulėti.

**Gimnazijos vertybės:**

* Atsakomybė.
* Tolerancija ir pagarba.
* Sąžiningumas.
* Pozityvumas.
* Pasitikėjimas.

**III. STRATEGINIAI PRIORITETINIAI TIKSLAI, UŽDAVINIAI IR PRIEMONĖS 2022**–**2024 METAMS**

**I PRIORITETAS: Ekologinės kultūros gimnazijoje diegimas ir puoselėjimas.**

* 1. **Tikslas: Ugdyti darnią asmenybę puoselėjant gimnazijos kultūrą, tradicijas, socialinius ryšius ir bendruomeninę atsakomybę.**

Uždaviniai:

* + 1. Stiprinti gimnazijos tradicijas, diegti naujus tvaraus, ekologiško kasdienio vaikų elgesio įpročius, formuoti tausojančio, atsakingo, darnaus ryšio su aplinka, sveiko gyvenimo būdo tradicijas.
		2. Kurti sveiką ir darnią aplinką plėtojant ekologines iniciatyvas, siekiant realaus rezultato ir veiklų praktinio pritaikymo.
		3. Efektyvinti gimnazijos vidinę ir išorinę komunikaciją.

**1.2.** **Tikslas: Plėtoti bendruomenės narių iniciatyvas ir saviraišką dalyvaujant mokyklos valdymo ir kūrimo procesuose.**

Uždaviniai:

1.2.1. Stiprinti mokinių lyderystę gimnazijoje.

1.2.2. Aktyvinti tėvų dalyvavimą bendruomenės gyvenime.

1.2.3. Skatinti pedagoginės bendruomenės narių lyderystę, partnerystę, asmeninį ir profesinį tobulėjimą.

**II PRIORITETAS. Užtikrinti ugdymo kokybę, orientuotą į  mokinio asmeninę pažangą.**

**2.1. Tikslas. Gerinti ugdymo(si) kokybę.**

Uždaviniai:

2.1.1. Tobulinti  ugdymo procesą sudarant sąlygas mokiniui aktyviai veikti, tenkinti saviraiškos ir pažinimo poreikius, patirti sėkmės džiaugsmą, tobulinti individualios pažangos stebėjimo ir fiksavimo sistemą.

2.1.2. Organizuoti ugdymą, orientuotą į individualius mokinių poreikius.

2.1.3. Plėtoti mokytojų partnerystę bei sudaryti lanksčias sąlygas tarpdalykinei integracijai ir patirtiniam mokymuisi, siekiant mokymosi ir gyvenimo darnos, ugdymo procesą siejant su situaciniu ugdymu, problemų analize ir sprendimu bendradarbiaujant.

**2.2. Tikslas. Kurti  jaukią, saugią ir motyvuojančią mokytis ir tyrinėti gimnazijos ugdymo(si) aplinką.**

Uždaviniai:

2.2.1. Gerinti mokinių mokymą(si) integraciją skatinančias aplinkas, sudaryti saugias ir motyvuojančias ugdymosi ir poilsio sąlygas mokiniams, turintiems specialiųjų ugdymosi poreikių ir iš Ukrainos atvykusiems mokiniams.

2.2.2.Tobulinti virtualios mokymo(si) aplinkos panaudojimą ugdymo procese.

2.2.3 Įveiklinti kiekvieną mokytoją – šiuolaikinio mokymo(si) organizatorių, aktyviai įsitraukti į ugdymo turinio atnaujinimo procesą.

**I PRIORITETAS: Ekologinės kultūros gimnazijoje diegimas ir puoselėjimas.**

**1.1.** **Tikslas: Ugdyti darnią asmenybę puoselėjant gimnazijos kultūrą, tradicijas, socialinius ryšius ir bendruomeninę atsakomybę.**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Priemonės pavadinimas** | **Atsakingi vykdytojai** | **Ištekliai**  | **Vykdymo terminas** | **Preliminarus lėšų poreikis, Eur** | **Sėkmės****kriterijai** |
|  | **Uždavinys: 1.1.1. Stiprinti gimnazijos tradicijas, diegti naujus tvaraus, ekologiško kasdienio vaikų elgesio įpročius, formuoti tausojančio, atsakingo, darnaus ryšio su aplinka, sveiko gyvenimo būdo tradicijas.** |
| **1.1.1.1.** |  Susitarti dėl gimnazijos  tradicijų ugdymo ir puoselėjimo. Tradicijų puoselėjimas ugdant darnią asmenybę, diegiant pilietiškumo, tautiškumo ir ekologiškos elgsenos įpročius akcentuojamas gimnazijos veiklos, neformaliųjų užsiėmimų, auklėjamosios veiklos planuose. | Gimnazijos taryba, mokytojai,klasių vadovai. | Žmogiškieji ištekliai  | 2022 m. vasario- rugpjūčio mėn. |  | Bendruomenėje susitarta dėl gimnazijos naujų veiklos krypčių  ir esamų tradicijų ugdymo ir puoselėjimo. Pasirinktų strategijų laikomasi ugdant darnią asmenybę, formuojant socialiai atsakingą, tolerantišką bendruomenę. Gimnazijos metinės veiklos plane, klasių vadovų veiklos programose, dalykų ilgalaikiuose planuose aiškiai stebima pasirinkta strateginė kryptis (ne mažiau kaip 60 proc. planuojamų renginių, akcijų). |
| **1.1.1.2.** | Puoselėti gimnazijoje ekologinę kultūrą, tautiškumą (gimnazijos tradiciniai renginiai, paskaitos, seminarai, projektinė veikla, mainų programos, akcijos, iniciatyvos ir pan.). | Gimnazijos vadovai,mokytojai. | Žmogiškieji ištekliai.MK lėšos pagal poreikį | 2022–2024 | 500,0 Eur | 90% mokinių aktyviai ir atsakingai dalyvauja gimnazijos renginiuose. Vadovaujamasi ekologinės kultūros principais: atsakomybe, tolerancija, kritiniu mąstymu; pripažįsta kiekvienos tautinės kultūros unikalumą ir savitumą ir patys inicijuoja veiklas (1–2 mokinių veiklos per metus).  |
| **1.1.1.3.** | Prisijungti prie Lietuvos EKO mokyklų tinklo ir dalyvauti gamtosauginiuose, aplinkosaugos, kultūriniuose ir kituose  projektuose, konkursuose, akcijose, programose. | Gimnazijos vadovai,Gimnazijos taryba, Mokinių taryba,Tėvų komitetas. | Žmogiškieji ištekliai.MK lėšos pagal poreikį | 2022–20242022 m rugsėjis | 1000,0 Eur  | Gimnazija prisijungia prie Lietuvos EKO mokyklų tinklo, 70% mokinių bus įtraukti į gimnazijos vykdomas veiklas, ugdysis nevartotojišką požiūrį į gamtą, pagarbą gyvybei ir  atsakomybę už ją, rūpestį dėl savo, savo šalies, visos Žemės ateities, prisijungs prie globalių problemų sprendimo. |
| **1.1.1.4.** |  Lavinti sveikos gyvensenos įgūdžius, vykdyti prevencines veiklas. | Neformaliojo švietimo vadovai,Fizinio ugdymo mokytojai.Socialinis pedagogas, Mokinių taryba | Žmogiškieji ištekliai.MK lėšos pagal poreikį | 2022–2024 | 500,0 Eur | Kasmet įgyvendinami 1–2 projektai, skatinantys sveiką gyvenseną, prevencinė veikla visų klasių mokiniams organizuojama kryptingai, nuosekliai ir sistemingai.   |
|  | **Uždavinys: 1.1.2.  Kurti sveiką ir darnią aplinką plėtojant ekologines iniciatyvas, siekiant realaus rezultato ir veiklų praktinio pritaikymo.** |
| **1.1.2.1.** | Sudaryti sąlygas mokinių veiklų įvairovei ir iniciatyvoms. Gerų darbų iniciatyvas nukreipti į sveikos ir darnios aplinkos plėtojimą. | Klasių vadovai.Mokytojai.Mokinių taryba | Žmogiškieji ištekliai.MK lėšos pagal poreikį | 2022–2024 | 200,0 Eur  | Kasmet kiekvienos klasės mokiniai inicijuoja darnią aplinką plėtojančią veiklą, ją įgyvendina ir pristato bendruomenei. |
| **1.1.2.2.** | Praturtinti mokomųjų dalykų programų EKO ugdymo elementais.Nukreipti neformaliojo švietimo veiklas EKO ugdymo plėtrai. | Gimnazijos vadovai,Gimnazijos mokytojai,Neformaliojo švietimo vadovai | Žmogiškieji ištekliai.MK lėšos pagal poreikį | 2022–2024 |  | Visų dalykų mokomasis turinys praturtintas EKO temomis, pamokose teorija siejama su praktika, pamokos grindžiamos stebėjimu, tyrinėjimu ir eksperimentais, skatinamas mokinių tarpusavio bendradarbiavimas, probleminis mąstymas irkūrybiškumas.30 proc. mokyklos neformaliojo švietimo programų taiko EKO ugdymo elementus savo veiklose. |
| **1.1.2.3.** | Dalyvauti įvairiuose EKO ugdymo krypties konkursuose, olimpiadose, viktorinose.  | Mokytojai,Klasių vadovai,mokiniai | Žmogiškieji ištekliai.MK lėšos pagal poreikįSpecialiosios lėšos | 2022–2024 | 1000,0 Eur | 30 proc. mokinių dalyvauja vykdomuose respublikiniuose, rajoniniuose, mokyklos konkursuose, olimpiadose, pvz., „Žalioji olimpiada“, „Nacionalinė aplinkosaugos olimpiada“, „Žalioji palangė“. 65 proc. mokinių dalyvauja edukaciniuose praktiniuose užsiėmimuose. Gimnazijos erdvėse įsteigtos ir prižiūrimos „Žaliosios palangės“. |
| **1.1.2.4.** | Įgyti gerosios patirties bendradarbiaujant EKO mokyklų tinkle: keitimasis  informacija, skleidžiant gerąją darbo patirtį, ieškant  bendradarbiavimo partnerių. | Gimnazijos vadovai,Gimnazijos mokytojai,Neformaliojo švietimo vadovai | Žmogiškieji ištekliai.MK lėšos pagal poreikį | 2022–2024 | 1000,0 Eur | Keičiamasi informacija, gerąja darbo patirtimi, įgyvendinamos bendros idėjos (pamokos, akcijos ir kt.).Mokytojai ir mokiniai domisi EKO mokyklų tinklo veiklomis, keičiasi informacija, bendradarbiauja.Sudaromos 2– bendradarbiavimo sutartys su EKO tinklo mokyklomis. |
|  | **Uždavinys: 1.1.3. Efektyvinti gimnazijos vidinę ir išorinę komunikaciją.** |
| **1.1.3.1.** | Viešinti informaciją apie gimnazijos veiklą, pasiekimus gimnazijos tinklalapyje,  spaudoje. | Gimnazijos vadovai,Gimnazijos taryba, Mokinių tarybaMokytojai | Žmogiškieji ištekliai | 2022–2024 |  | Formuojant patrauklios ir veiklios gimnazijos įvaizdį, pasidalijama informacija apie gimnazijoje vykdomas veiklas: kas dvi savaites papildoma, atnaujinama gimnazijos tinklalapio informacija. Gimnazijos bendruomenės nariai laiku gauna tikslingą informaciją naudojant elektroninį dienyną, elektroninį paštą, socialinius tinklus, gimnazijos internetinį puslapį, rajono spaudą, turi galimybę sekti naujausią informaciją naudodamiesi įdiegtu belaidžiu internetu visoje gimnazijoje.  |

**1.2. Tikslas: Plėtoti  bendruomenės narių iniciatyvas ir saviraišką dalyvaujant mokyklos valdymo ir kūrimo procesuose.**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Priemonės pavadinimas** | **Atsakingi vykdytojai** | **Ištekliai** | **Vykdymo terminas** | **Preliminarus lėšų poreikis, Eur.** | **Sėkmės****kriterijai** |
|  | **Uždavinys:  1.2.1. Stiprinti mokinių lyderystę gimnazijoje.** |
| **1.2.1.1** | Reglamentuoti mokinių savivaldos veiklą. | Direktoriaus pavaduotoja R. Kazlauskienė, mokytojos E. Červiak, V. Bakšienė, Mokinių taryba. | Žmogiškieji ištekliai. | 2022 m. rugsėjis-lapkritis | - | Patikslintos mokinių savivaldos funkcijos, atstovavimo principai, tvarka, įvardijami savivaldos veiklos būdai ir formos. Pakoreguoti mokinių savivaldos veiklą apibrėžiantys dokumentai, Kiekvienų kalendorinių metų pabaigoje vykdoma mokinių apklausa apie mokinių savivaldos veiklos efektyvumą.Su atnaujintais dokumentais supažindinami mokiniai. Dauguma gimnazijos (ne mažiau kaip 85 proc.)  5–8, I–IV kl. mokinių žino, kaip veikia ir kaip jie gali dalyvauti gimnazijos savivaldos veikloje (apklausos rezultatai). |
| **1.2.1.2.** | Stiprinti gimnazijoje mokinių savivaldą, plėtoti veiklas.  | Gimnazijos vadovai,Gimnazijos taryba, Mokinių taryba,Tėvų komitetas. | Žmogiškieji ištekliai, MK lėšos | 2022–2023 | 2000,0 | Pastebimi iniciatyvūs mokiniai. Iniciatyvūs mokiniai įtraukiami į gimnazijos veiklos planavimą, veiklų organizavimą. Įvairiose darbo grupėse dalyvauja 20 proc. mokinių. Skatinama ir palaikoma visų aktyvių mokinių lyderystė. Kartą per metus organizuoti mokymai, diskusijos lyderystės, komandos formavimo ir kt. temomis. Aktyviai veikianti mokinių savivalda organizuoja įtraukiančius renginius. Pripažįstama požiūrių ir nuomonių įvairovė, palaikoma diskusija. Mažiausiai 80 proc. Mokinių tarybos narių pritaria, kad gimnazijoje jie palaikomi ir motyvuojami veikti. |
| **1.2.1.3.** | Plėtoti bendradarbiavimo ir partnerystės ryšius su kitų mokyklų ir gimnazijų mokinių savivaldos institucijomis, tęsti veiklas rajono ir šalies jaunimui atstovaujančiose organizacijose.  | Mokinių tarybos atstovai, gimnazijos atstovai | Žmogiškieji ištekliai, MK lėšos | 2022–2024 | 500, 0 Eur. | Efektyvesnė ir įvairesnė mokinių savivaldos veikla: gimnazijos atstovai  dalyvauja rajono bei šalies jaunimui atstovaujančių organizacijų veikloje, LMT. Ne mažiau kaip 5 gimnazijos atstovai aktyviai dalyvauja jaunimo veiklose. Dalijamasi patirtimi. |
| **1.2.1.4.** | Tirti gimnazijos mokinių neformaliojo švietimo poreikius, užtikrinti kokybišką programų pasiūlą. | Gimnazijos vadovai, neformaliojo švietimo vadovai | Žmogiškieji ištekliai, MK lėšos | 2022–2024 |  | Neformaliojo švietimo užsiėmimai organizuojami ir vykdomi atsižvelgiant į mokinių poreikius, polinkius, sudaromos galimybės jiems skleistis. Numatoma padidinti ir papildyti neformaliojo švietimo pasiūlą meninės krypties programomis. Dauguma mokinių, dalyvaujančių šiose veiklose, pritaria, kad šios veiklos jiems prasmingos ir skatina jų saviraišką. Efektyviai skiriamos lėšos mokinių neformalaus švietimo poreikių tenkinimui, mokinių gabumų ir talentų ugdymui. Apklausų duomenimis neformaliose veiklose dalyvauja ne mažiau kaip 50 proc. gimnazijos mokinių.  |
|  | **Uždavinys: 1.2.2. Aktyvinti tėvų dalyvavimą bendruomenės gyvenime.** |
| **1.2.2.1.** | Stiprinti mokinių tėvų (globėjų, rūpintojų) į(si)traukimą į gimnazijos kultūrinį gyvenimą.  | Gimnazijos vadovai,Gimnazijos taryba, Tėvų komitetas,klasių vadovai. | Žmogiškieji ištekliai | 2022–2024 |  | Aktyvinamas gimnazijos mokinių tėvų (globėjų, rūpintojų) įsitraukimas dalyvaujant ir organizuojant netradicinius kultūros, aplinkosaugos, karjeros ir kt. renginius (dienas, pamokas, šventes, projektus). 55% pakviestų tėvų (globėjų, rūpintojų) dalyvauja gimnazijos renginiuose, teigiamai juos vertina, pripažįsta jų naudingumą.  |
| **1.2.2.2.** | Stiprinti aktyvių tėvų (globėjų, rūpintojų), tėvų komiteto ir gimnazijos administracijos bendradarbiavimą. | Gimnazijos vadovai,Gimnazijos taryba, Tėvų komitetas,klasių vadovai. | Žmogiškieji ištekliai, MK lėšos | 2022–2024 | 1000,0 Eur | Sudarytos galimybės (tėvų susirinkimuose, aktyvių tėvų forumuose ir kt.) gimnazijos bendruomenės nariams keistis nuomone, tėvai (globėjai, rūpintojai), tėvų komiteto nariai teikia pasiūlymus, padeda juos įgyvendinti, jaučiasi svarbūs ir laukiami (kasmet organizuojami ne mažiau kaip 1–2 susitikimai). Organizuojama tėvams psichologinė ir pedagoginė pagalba, paskaitos aktualiomis temomis. Gauta ne mažiau 5–10 pasiūlymų dėl ugdymo ir gimnazijos veiklos organizavimo, įgyvendinta apie 50 proc. |
|  | **Uždavinys: 1.2.3. Skatinti pedagoginės bendruomenės narių lyderystę, partnerystę, asmeninį ir profesinį tobulėjimą.** |
| **1.2.3.1.** |  Analizuoti pedagoginės bendruomenės kvalifikacijos tobulinimo poreikį ir organizuoti kvalifikacijos tobulinimą.  | Gimnazijos vadovai.Mokytojai. | Žmogiškieji ištekliai.MK ir KK lėšos pagal poreikį. | 2022–2024 |  | Analizuojami pedagogų patiriami ugdymo ir bendravimo sunkumai, nustatomas kvalifikacijos tobulinimo poreikis. Administracija ir Metodinė taryba organizuoja tikslinius seminarus, mokymus dalykų mokytojams, klasių vadovams. Dalį kvalifikacijos tobulinimo renginių mokytojai pasirenka pagal poreikį.Kvalifikacijos tobulinimo renginiai paveikūs. Dauguma (ne mažiau kaip 80 proc.) pedagogų pritaria, kad vyksta tikslingas ir prasmingas mokymasis. Įgytos naujos kompetencijos panaudojamos bendradarbiavimo  tobulinimui. |
| **1.2.3.2.** | Organizuoti klasių vadovų gerosios darbo patirties sklaidą, stiprinti klasių vadovų lyderystę. | Gimnazijos vadovai, klasių vadovai | Žmogiškieji ištekliai. | 2022–2024 |  | Aktyvėja bendradarbiavimas tarp klasės vadovų, organizuojama 1–2 bendros veiklos atskiruose koncentruose per metus. Stiprinamos klasių vadovų bendradarbiavimo su mokinių tėvais (globėjais, rūpintojais), mokinių pažinimo, mokinių iniciatyvumo skatinimo, palaikymo ir motyvavimo kompetencijos.Gerosios patirties sklaidos renginiai paveikūs. 60 proc. klasių vadovų savo darbe naudojasi gerąja kolegų patirtimi. |

**II PRIORITETAS. Užtikrinti ugdymo kokybę, orientuota į  mokinio asmeninę pažangą.**

**2.1. Tikslas. Gerinti ugdymo(si) kokybę.**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Priemonės pavadinimas** | **Atsakingi vykdytojai** | **Ištekliai**  | **Vykdymo terminas** | **Preliminarus lėšų poreikis** | **Sėkmės****kriterijai** |
|  | **Uždavinys: 2.1.1. Tobulinti  ugdymo procesą sudarant sąlygas mokiniui aktyviai veikti, tenkinti saviraiškos ir pažinimo poreikius, patirti sėkmės džiaugsmą.** |
| **2.1.1.1.** | Tobulinti mokinių individualios pažangos ir pasiekimų  stebėjimą.   | Gimnazijos vadovai, mokytojai, mokiniai. | MK lėšos,skirtos pasiruošimui pamokoms. | 2022–2024 |   | Sukurta gimnazijos mokinių individualios pažangos stebėjimo sistema.70 proc. mokinių analizuoja individualią pažangą ir pasiekimus. Pakoreguoti visų mokomųjų dalykų vertinimo kriterijai ir normos, kaupiamojo vertinimo tvarka, pritaikant nuotoliniam mokymui(si). Taikant mokinių individualios pažangos ir pasiekimų  stebėjimo ir vertinimo sistemą,  kryptingai siekiama akademinės ūgties ir emocinio intelekto augimo. Pokytis atsispindi metinėse pažangumo ataskaitose, mokinių apklausų išvadose. |
| **2.1.1.2.** | Ugdyti mokinių mokėjimo mokytis kompetenciją, atsakomybę už savo mokymąsi ir lankomumą. Ugdyti mokinių kompetencijas pasirenkant tinkamus metodus skatinančius tyrinėti, tenkinti saviraiškos ir pažinimo poreikius, patirti sėkmės džiaugsmą.   | Gimnazijos vadovai, mokytojai, mokiniai.Gimnazijos vadovaiPagalbos mokiniui specialistai.VGK | Žmogiškieji ištekliai. | 2022–2024 |   | Parengtos Mokėjimo mokytis kompetencijos ugdymo rekomendacijos.Mokiniai veiksmingai taiko mokymosi strategijas, pagerėja ugdymo(si) kokybė: 5–8, I–IV klasių mokinių, besimokančių pagrindiniu ir aukštesniuoju lygiu, dalies didėjimas ne mažiau 1 proc. (2020–2021 m. m. pagrindinį lygį pasiekė 37 proc. 5–8 kl. mokinių, 36 proc. I–II klasių mokinių, 31 proc. III–IV klasių mokinių; aukštesnįjį lygį pasiekė 19 proc. 5–8 kl. mokinių, 16 proc. I–II klasių mokinių, 15 proc. III–IV klasių mokinių).60 proc. mokinių įsivertindami akcentuoja sėkmę, asmeninę pažangą.Mokytojai ugdymo procese numato užduočių, plėtojančių ir skatinančių realizuoti aukštesniuosius gebėjimus; organizuoja 1–2 mokinių tiriamąsias veiklas per metus, sudaro galimybes mokiniams dalyvauti kūrybinėse dirbtuvėse, olimpiadose, konkursuose, akcijose. Taikomos savivaldaus mokymosi formos. Mokiniai geba analizuoti, įvertinti savo pasiekimų pažangą. |
|  | **Uždavinys: 2.1.2. Organizuoti ugdymą, orientuotą į individualius mokinių poreikius.** |
| **2.1.2.1.** |  Tenkinti mokinių poreikių individualizuojant ir diferencijuojant ugdymo procesą.  | Mokytojai, klasių vadovai. | Žmogiškieji ištekliai. | 2022–2024 | MK lėšos | Diferencijuojant ir individualizuojant ugdymo turinį,  stebima individuali kiekvieno mokinio pažanga. Vykdomų apklausų duomenimis, ne mažiau nei 60 proc. patiria mokymosi sėkmę, jų emocinės savijautos rodiklis gerėja 3–5 proc.  |
| **2.1.2.2.** | Suteikti mokymosi pagalbą mokiniams, diegti įtraukiojo ugdymo principus. | Gimnazijos vadovai.Pagalbos mokiniui specialistai.Mokytojai. | Žmogiškieji ištekliai. MK lėšos pagal poreikį.KK lėšos. | 2022–2024 | 8871,00 Eur (KK lėšos)MK lėšos | Tikslingai panaudojamos mokinių poreikiams tenkinti bei mokymosi pagalbai teikti valandos ir lėšos (sudarytas mokinių, kuriems reikalinga mokymosi pagalba, sąrašas, vyksta konsultacijos pagal sudarytą tvarkaraštį). Įgyvendinamas MTP, organizuojamos penkių mokomųjų dalykų (matematikos, lietuvių kalbos ir literatūros, chemijos, anglų kalbos, fizikos) konsultacijos (2–4, 5–8 kl.) jų poreikį turintiems gimnazijos mokiniams.Sudaromos mažesnės klasių mokinių grupės mokant lietuvių kalbos ir literatūros, anglų kalbos bei matematikos.Vyksta tikslinga ugdymo pagalba iš Ukrainos perkeltiems mokiniams (sudarytas mokinių, kuriems reikalinga mokymosi pagalba, sąrašas, vyksta konsultacijos pagal sudarytą tvarkaraštį). |
| **2.1.2.3.** | Sudaryti tinkamas sąlygas gabių ir talentingų mokinių ugdymui(si).  | Gimnazijos vadovai.Mokytojai. | Žmogiškieji ištekliai.MK lėšos pagal poreikį. | 2022–2024 | 1500,00 Eur | Ugdymo procese mokiniams pateikiamos aukštesniuosius mąstymo gebėjimus, kūrybingumą lavinančios užduotys, mokiniai įtraukiami į tiriamąsias veiklas. Organizuojamos mokomųjų dalykų olimpiados, konkursai, konferencijos.  |
| **2.1.2.4.** | Paįvairinti ugdymosi aplinkas. | Mokytojai. | MK lėšos,skirtos mokinių pažintinei veiklai, projektinės lėšos. Žmogiškieji ištekliai. | 2022–2024 | Kiekvienam mokiniui sudaroma galimybė dalyvauti pamokose netradicinėse aplinkose suteikiant vieną nemokamą pavėžėjimą.  | Mokytojai savo dalykų 10–20 proc. pamokų veda netradicinėse aplinkose (muziejuose, parodose, parkuose ir t. t.). |
|  | **Uždavinys: 2.1.3. Plėtoti mokinių ir mokytojų partnerystę bei sudaryti lanksčias sąlygas tarpdalykinei integracijai ir patirtiniam mokymuisi, siekiant mokymosi ir gyvenimo darnos, ugdymo procesą siejant su situaciniu ugdymu, problemų analize ir sprendimu bendradarbiaujant.** |
|  **2.1.3.1.** | Aktyvinti gamtamokslinį ugdymą, EKO kultūros ugdymą, skatinti mokinius domėtis ir remtis gamtamoksline pasaulio samprata, žinių pritaikymas asmeniniame ir visuomeniniame gyvenime bei ateities profesinėje veikloje. | Gimnazijos vadovai, gamtos mokslų mokytojai. | Žmogiškieji ištekliai.MK  lėšos.  | 2022–2024 |  | Gimnazijos gamtos mokslų mokytojai organizuoja  2–3 tiriamuosius ir kūrybinius darbus per metus, mokinių ekologinės kultūros ugdymui  bus veiksmingai išnaudotos ne tik gimnazijos, bet ir už jos ribų esančios edukacinės (mokymosi) aplinkos. Gimnazijos  mokytojai naudos šiuolaikines informacines ir komunikacines technologijas, o mokiniai ruošiami gamtos mokslų olimpiadoms, konkursams. 2–3 dalyvaujančių mokinių užims prizines vietas rajono olimpiadose. |
| **2.1.3.2.** | Įtraukti I–IV kl.  mokinius į tiriamųjų kūrybinių, ar praktinių darbų, projektų rengimą ir pristatymą. | Pavaduotoja R. Kazlauskienė, gamtos ir tiksliųjų mokslų metodinės grupės mokytojai  | Žmogiškieji ištekliai. | 2022–2024 kovas |  | Kartą per metus vykdoma EKO projektinių darbų savaitė.Kartą per metus organizuojama  mokyklinė  I–IV klasių mokinių praktinių tiriamųjų darbų EKO tematikos  konferencija. Ugdomi I–IV klasių mokinių tiriamojo darbo rengimo ir pristatymo gebėjimai. |
| **2.1.3.3.** | Integruoti STEAM metodą į mokomuosius dalykus. | Pradinio ugdymo, gamtos, technologijų, meno, matematikos dalykų mokytojai | Žmogiškieji ištekliai.KK lėšosMK lėšos pagal poreikį. | 2022–2024 |  500,0 Eur. (KK lėšos) | 60 proc. mokytojų dalyvauja mokymuose apie STEAM metodo taikymą šiuolaikinėje pamokoje. Mokytojai bando integruoti į gamtos, technologijų, meno, matematikos mokomuosius dalykus STEAM metodą pradedant pradinio ugdymo dalykų pamokomis. Aplankyti 2 STEAM atviros prieigos centrai (Alytaus ir Vilniaus), veiklose dalyvauja 80 proc. 5–8 klasių mokinių |
| **2.1.3.4.** | Plėtoti savanorystės idėjas ir veiklas gimnazijoje bei už jos ribų. | Mokinių taryba.Klasių vadovai. | Žmogiškieji ištekliai | 2022–2024 |  | Skatinamos ir įgyvendinamos mažiausiai 3–4 savanorystės idėjos per trejus metus. Mokiniai rūpinasi savo bendruomenės, miesto, šalies gerove ir prisideda prie jos kūrimo. Aktyvinant mokinių bendruomeniškumą ir kultūrinį sąmoningumą kuriami nauji socialiniai ryšiai su įvairiomis organizacijomis, jaunimo centrais, kitomis mokymo įstaigomis. |
| **2.1.3.5.** | Palaikyti ir stiprinti gimnazijos bendradarbiavimą su socialiniais partneriais.   | Gimnazijos vadovai.Mokinių taryba.Mokytojai. | Žmogiškieji ištekliai | 2022–2024 |  | Vadovaujantis partnerystės principais vykdomi 1–2 bendri ugdymo projektai, 10-15 edukacinių veiklų per metus. Mokiniai ugdysis bendrąsias kompetencijas, kultūrinį sąmoningumą, tapatumo jausmą, plės asmeninius gebėjimus, karjeros pasirinkimo galimybes. Pasirašytos 2–3 naujos bendradarbiavimo sutartys. Skatinamas bendradarbiavimas su EKO tinklo mokyklomis. |

**II PRIORITETAS 2.2. Tikslas. Kurti  jaukią, saugią ir motyvuojančią gimnazijos ugdymo(si) aplinką.**

**Uždaviniai:**

**2.2.1. Gerinti mokymą(si) skatinančias aplinkas.**

**2.2.2.Tobulinti virtualios mokymo(-si) aplinkos panaudojimą ugdymo procese.**

**2.2.3 Įveiklinti kiekvieną mokytoją - šiuolaikinio mokymo(-si) organizatorių.**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Priemonės pavadinimas** | **Atsakingi vykdytojai** | **Ištekliai** | **Vykdymo terminas** | **Preliminarus lėšų poreikis****2022–2024 m.** | **Sėkmės****kriterijai** |
|  | **Uždavinys: 2.2.1. Gerinti mokymą(si) skatinančias aplinkas.** |
| **2.2.1.1.** | Modernizuoti edukacines aplinkas (klasės, kabinetai, koridoriai, biblioteka, skaityklos, lauko erdvės ir t.t.) ir naudoti jas darnios asmenybės, gamtamokslinio raštingumo ir ekologinės kultūros ugdymui. Sudaryti sąlygas mokytis šiuolaikiškoje aplinkoje specialiųjų ugdymosi poreikių turintiems mokiniams.  | Gimnazijos vadovai,Gamtos dalykų mokytojai, Mokytojai,Pradinio ugdymo mokytojai. | MK lėšos | 2022–2024 | 820,0 Eur. (KK lėšos) | Gamtos mokslų kabinetai praturtinami skaitmenine bei tyrinėjimui skirta įranga, skaitmeninėmis priemonėmis, skaitmeninėmis ugdymo programomis. Modernizuota ir įveiklinta pradiniam ugdymui skirta EKO laboratorija.Atnaujintas specialiojo pedagogo-logopedo kabinetas įsigyjant baldus, darbo ir metodines priemones.Tinkamos gamtamokslinio ugdymo sąlygos padės 2–3 proc. mokinių pasiekti aukštesnių mokymosi rezultatų. |
| **2.2.1.2.** | Įrengti gimnazijos teritorijoje naujas ir modernizuoti esamas edukacines sporto ir poilsio erdves. Sukurti tylos ir nusiraminimo erdves mokiniams, turintiems elgesio ir emocijų sutrikimų (taip pat įtraukiant iš Ukrainos atvykusius mokinius, siekiant palankios emocinės ir saugios aplinkos jiems kūrimo). | Gimnazijos vadovai, mokytojai, neformaliojo švietimo vadovai. | VRM (projektinės lėšos)KK lėšos | 2022–2024 | 2200,0 Eur(KK lėšos)5860,0 Eur(KK lėšos) | Modernizuotas ir atnaujintas Gimnazijos stadionas.Mokiniams bus sudarytos tinkamos sąlygos dalyvauti fizinio ugdymo pamokose, neformaliojo ugdymo veiklose, formuotis sveikos gyvensenos ir  ekologiškos elgsenos įpročius. Įrengta 3D klasė. Atsiras didesnės galimybės vizualizuoti mokymosi medžiagą.Įrengta viena Tylos ir nusiraminimo erdvė specialiųjų ugdymosi poreikių mokiniams, joje lankosi turintieji elgesio ir emocijų sutrikimų, taip pat ir iš Ukrainos atvykę mokiniai, patiriantys emocines problemas. 100 proc. gimnazijos mokinių, turinčių elgesio, emocijų sutrikimų, pamokų, pertraukų metu ir po pamokų turi tinkamas sąlygas gerinti savijautą, koreguoti elgesį, valdyti emocijų protrūkį, nusiraminti, pabūti ramioje aplinkoje. |
| **2.2.1.3.** | Vykdyti planingą dalykų kabinetų remontą bei turtinti  moderniomis mokymosi priemonėmis, baldais; biblioteką turtinti vadovėliais, grožinės literatūros knygomis.   | Gimnazijos vadovai, Gimnazijos taryba.Bibliotekos darbuotojai. | MK, KKParamos lėšos. | 2022–2024 | 6500,0 Eur (KK lėšos) | Remiantis kasmet sudaromu dalykų kabinetų turtinimo ir remonto planu, gimnazijoje vyksta planingas kabinetų remontas, jie turtinami šiuolaikinėmis informacinių technologijų priemonėmis, atnaujinami baldai. Modernizuota skaitykla kiekvieną dieną naudojasi 10–15 mokinių, laukiančių mokyklinio autobusiuko, atlieka namų darbus gimnazijoje.Per metus skaitykla pasinaudoja ne mažiau kaip 50 proc. gimnazijos mokinių.Gausėja bibliotekos knygų fondas, nauji leidiniai yra pristatomi gimnazijos bendruomenei.  |
| **2.2.1.4**. | Kurti motyvuojančias ir mokinių poreikius tenkinančias aplinkas siekiant ugdyti mokinių bendradarbiavimą.  | Gimnazijos vadovai.Meno, technologijų mokytojai. | KK, SB lėšos,paramos (2 proc.) lėšos | 2022–2023 | 7300,0 (KK lėšos) | Dviejų funkcionalių mokinių darbų demonstravimo ir poilsio erdvių įrengimas II ir III a. fojė.Įrengta nauja skambučio sistema.Mokyklos  erdvėse nuolat eksponuojami mokinių kūrybiniai  darbai, nuolat atnaujinamos, papildomos parodos, kuriamas savitas gimnazijos interjeras. Bent 60 proc. mokinių vertins sukurtas poilsio erdves kaip saugias ir skatinančias mokinių individualų kūrybiškumą. (Apklausa 2023 m. balandžio mėn.) |
|  | **Uždavinys 2.2.2: Tobulinti virtualios mokymosi (-si) aplinkos  panaudojimą  ugdymo procese.** |
| **2.2.2.1.** | Teikti pagalbą mokytojams dirbantiems virtualioje mokymosi  *Office 365* (*Teams*) aplinkoje, skatinti naudotis kitomis nuotolinio ugdymo bei ugdymo veiklų organizavimo bei kūrimo programomis, dalytis gerąja patirtimi. | Gimnazijos vadovai.Mokytojai. | Žmogiškieji ištekliai | 2022–2024 |  | Esant poreikiui teikiama pagalba gimnazijos mokytojams dirbantiems *Office 365 (Teams)* aplinkoje (poreikį nustato Metodinė taryba, konsultacijas, mokymus organizuoja gimnazijos administracija). Siekiant geriau išmokti naudotis išmaniosiomis programomis, priemonėmis ir jas taikyti ugdymo procese, 1–2 kartus per metus pagal poreikį organizuoti pasidalijimo gerąja patirtimi susitikimus. |
| **2.2.2.2**. | Pasirengti nuotolinio / hibridinio ugdymo organizavimui. | Gimnazijos vadovai.Mokytojai. | MK lėšos,KK lėšos | 2022–2024 | 28366,09 Eur (KK lėšos) | 2022 m. gimnazijoje pasirengta vykdyti nuotolinį / hibridinį ugdymą: yra įsigyti hibridinio / nuotolinio  ugdymo komplektai (ne mažiau kaip 3), visos mokytojų darbo vietos aprūpintos kompiuteriais, vaizdo kameromis, garso kolonėlėmis/ausinėmis. Interaktyviais ekranais aprūpinti visi pradinių klasių (4) kabinetai. Interaktyviais ekranais ir nešiojamais kompiuteriais aprūpinti 2 dalykų kabinetai (anglų ir lietuvių kalbos ir literatūros (po 1). Gimnazijos pastate veikia nuolatinis WIFI ryšys, užtikrintas kokybiškas interneto ryšys. |
|  | **Uždavinys 2.2.3: Įveiklinti kiekvieną mokytoją – šiuolaikinio mokymo(-si) organizatorių.** |
| **2.2.3.1.** | Tobulinti pedagogų bendrąsias ir dalykines kompetencijas, organizuojant mokytojų ir pagalbos mokiniui specialistų kvalifikacijos tobulinimo renginius.  | Gimnazijos vadovai.Mokytojai. | KK lėšos.MK lėšos pagal poreikį. | 2022–2023 | 7000,0 Eur (KK lėšos) | Vadovaujantis gimnazijos veiklos planu, gimnazijos kvalifikacijos tobulinimo prioritetais ir tikslais,  organizuojamos mažiausiai dvi mokymų kvalifikacijos tobulinimo programos (80 val.) su praktiniu pritaikymu, kuriose dalyvaus ne mažiau kaip 80 proc. gimnazijos pedagoginių darbuotojų ir pagalbos mokiniui specialistų.  |
| **2.2.3.2.** | Suteikti galimybes asmeniniam mokytojų tobulėjimui.  | Gimnazijos vadovai.Mokytojai. | Žmogiškieji ištekliai.MK lėšos pagal poreikį. | 2022–2023 | MK lėšos |  Įsigytos *Pedagogas.lt* licencijos mokytojams. Ne mažiau kaip 75 proc. mokytojų dalyvauja individualiuose kvalifikacijos tobulinimo kursuose. Metodinėse grupėse kartą per pusmetį organizuojami dalijimosi individualių mokymų patirtimi, kvalifikacijos tobulinimo renginių reflektavimo praktiniai ir metodiniai užsiėmimai.  |
| **2.2.3.3.** | Skatinti mokytojų kolegialų grįžtamąjį ryšį tobulinant šiuolaikinės pamokos vadybą, naudojant įvairesnes skaitmenines mokymo(si) priemones pamokose.  | Metodinė taryba.Mokytojai. | Žmogiškieji ištekliaiMK lėšos pagal poreikį.KK lėšos | 2022–2023 | MK lėšos | Gimnazijos administracija ir Metodinė taryba organizuoja  metodinę veiklą, skatinančią kolegų gerąją patirtį taikyti tobulinant šiuolaikinės pamokos organizavimą. Visi mokytojai mokinių ugdyme naudoja skaitmenines mokymo(si) priemones (*Eduka* ir *Egzaminatoriaus.lt* ir kt.)Suorganizuota 6 val. konferencija rajono mokytojams „Užprogramuoti sėkmei“, pagalbos specialistams, kurioje dalyvauja ne mažiau 80 proc. gimnazijos mokytojų.40 proc. gimnazijos mokytojų organizuojamoje konferencijoje dalysis gerąja savo darbo patirtimi apie veiksmingų metodų ir strategijų, skatinančių mokinių pažangą, naudojimą ugdymo procese.    |
| **2.2.3.4.** | Įgyvendinti atnaujintą ugdymo turinį.  | Gimnazijos vadovai.Metodinė taryba.Mokytojai | Žmogiškieji ištekliai | 2023–2024 |  | Visi gimnazijos mokytojai yra susipažinę ir išnagrinėję atnaujintų bendrųjų ugdymo programų turinį. Metodinėse grupėse ir Metodinėje taryboje gerąja patirtimi dalijasi mokytojai, dalyvavę NŠA organizuotuose UTA mokymuose.Ilgalaikiai planai parengti pagal patvirtintas atnaujintas BP.  |
| **2.2.3.5.** | Organizuoti tyrimus, apklausas, gimnazijos veiklos kokybės vidaus įsivertinimą. | Gimnazijos vadovai.Metodinė taryba.Vaiko gerovės komisija.Mokytojai. | Žmogiškieji ištekliai | 2022–2024 |  | Išaiškinamos gimnazijos veiklos stiprybės ir  tobulintini aspektai. Tyrimų rezultatai ir išvados naudojami gimnazijos veikloms gerinti. |

**VII. STRATEGINIŲ TIKSLŲ PASIEKIMO KONTROLĖ**

Strateginio plano stebėsena atliekama viso proceso metu ir visais lygiais. Strateginio planavimo grupė pristato gimnazijos strateginį planą mokyklos bendruomenei kartą per metus – mokslo metų pradžioje. Tokiu būdu bendruomenė turi galimybę stebėti ir vertinti, kaip įgyvendinami strateginiai tikslai, ir teikti siūlymus bei pageidavimus.

Mokyklos direktorius ir direktoriaus pavaduotojai ugdymui stebi ir įvertina, ar mokykla įgyvendina strateginius tikslus ir programas, ar darbuotojai įvykdė skirtus uždavinius, ar vykdomų programų priemonės yra efektyvios, ir atitinkamai patikslina strateginius veiklos planus.

Mokyklos direktoriaus įsakymu sudaryta stebėsenos darbo grupė kiekvienais metais gegužės mėnesį pristato bendruomenei ataskaitą apie strateginio plano vykdymą. Strateginio plano neatskiriama dalis yra veiklos plano įgyvendinimas. Stebėsenos grupė analizuoja duomenis ir fiksuoja strateginių tikslų, programų įgyvendinimo rezultatus sudarytoje lentelėje.

|  |
| --- |
| TIKSLAS:  |
|  Uždavinys   Priemonė | Planuotas pasiekimas | Pasiektas rezultatas | Planuoti finansiniai ištekliai | Panaudoti finansiniai ištekliai | Planuota įgyvendinti(data) | Įgyvendinta (data) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Išvada apie pasiektą tikslą |  |

 Strateginio planavimo grupė, atsižvelgusi į stebėsenos grupės ataskaitos rezultatus, pritarus Gimnazijos tarybai, kiekvienų metų rudenį koreguoja mokyklos strateginį planą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Gimnazijos tarybos posėdžio

2022-02-09 d.

protokoliniu nutarimu

(protokolo Nr. 1)

1. Vadovautasi šiais LR švietimo dokumentais: *Lietuvos Respublikos švietimo įstatymu; Lietuvos pažangos strategija ,,Lietuva 2030“; Valstybine švietimo strategija 2013*–*2022 m.; Geros mokyklos koncepcija; Bendrųjų programų atnaujinimo gairėmis.*  [↑](#footnote-ref-1)
2. Trakų rajono savivaldybės 2016–2025 m. strateginis plėtros planas. [↑](#footnote-ref-2)
3. Remtasi šiais gimnazijos dokumentais: *Rūdiškių gimnazijos 2017–2021 metų strateginio plano įgyvendinimo veiksmingumo ataskaita; Gimnazijos veiklos įsivertinimo rezultatais; Vadovo ataskaita; Gimnazijos veiklos ataskaitomis.*  [↑](#footnote-ref-3)
4. Principų samprata: *kokybė* – numatyta veikla turi gerinti mokinių mokymosi pasiekimus; *tradicijų puoselėjimas* –projektuojant veiklą ieškoma įvairovės, atliepiamas šiandieninis poreikis, tačiau nesiekiama jos iš esmės pakeisti; *viešumas –* veiklos įsivertinimo rezultatų, siūlymų pristatymas visai vietos bendruomenei padėjo pažinti esamą padėtį, ją objektyviai vertinti ir atskleisti visų narių poreikius; *prieinamumas –* įgyvendinimo priemonės padeda užtikrinti saugų visų bendruomenės narių dalyvavimą gimnazijos veikloje, valdyme, vertinime ir tobulinime; *kūrybiškumas –* pasitikėjimu grįsta aplinka užtikrina bendruomenės narių sėkmingą tarpusavio komunikaciją, padeda realizuoti intelektualinį, kūrybinį potencialą; *atvirumas –* veiklos viešinimas taikant efektyvias marketingo ir komunikavimo strategijas leidžia užtikrinti stabilų mokinių skaičių (išskyrus demografines priežastis), rėmėjų paramą; *duomenų pagrįstumas –* vertinant situaciją, darant išvadas remiamasi moksliniais tyrimo instrumentais, metodika, organizavimo procedūromis. [↑](#footnote-ref-4)